High school

High school er en engelsk betegnelse for en institusjon som underviser barn mellom 12–13 og 17–18 år. 

I USA er high school er delt i junior high school og senior high school. Ofte blir high school brukt istedenfor senior high school. Junior high school (også kalt middle school, lower secondary school eller intermediary school; 6. til 8. klasse) er nivået etter elementary school (også kalt primary school; 1. til 5. klasse), mens senior high school (9. til 12. klasse) driver med videregående opplæring. 

High school er den avsluttende delen av obligatorisk utdanning i Australia, Brasil, Canada, Filippinene, Japan, Mauritius, New Zealand, Singapore, Skottland i Storbritannia, Sør-Afrika, Sør-Korea, Taiwan og USA. Senior high school-utdanning berettiger som regel elevene til å søke seg til universiteter og høyskoler.

Videregående skole på engelsk kalles også for upper secondary school i en del land, deriblant England, men der er det mer vanlig å bruke begrepet Sixth Form eller Sixth Form College. 

I mange land fullføres high school det året man fyller 18, altså ett år tidligere enn det som er vanlig i Norge. 

 Referanser 

Kategori:Videregående opplæring
Kategori:Engelske ord og uttrykk